open-index/open-wikipedia-markdown huggingface dataset:
John Dillinger

**John Herbert Dillinger** (født 22. juni 1903 i Indianapolis i Indiana i USA, død 22. juli 1934 i Chicago) var en amerikansk bankraner som herjet i depresjonstiden. Han ble kalt USAs «samfunnsfiende nr. 1» og hans kriminelle virksomhet, sammen med blant andre Bonnie & Clyde og Ma Barker, tiltrakk seg pressens og publikums interesse i det som ble kalt «public enemy era» 1931–34. Filmen Public Enemies fra 2009 er basert på Dillinger forbrytelser. 

## Historie
Allerede som 22-åring ble han idømt en lang fengselsstraff for forbrytelser som han hadde begått. Da han slapp ut etter endt soning samlet han en bande og utførte en rekke bankran, plyndring av våpenlager og mord. I 1934 drepte han en fangevokter og klarte å flykte fra fengsel. Igjen samlet han en bande og la ut på et nytt forbrytertokt som omfattet flere bankran. Det ble utlovet en belønning på $10&nbsp;000 for Dillingers hode eller $5&nbsp;000 til den som kunne gi informasjon som førte til at han ble pågrepet. Det førte til at et enormt oppbud av politi, et av de største i USAs historie, var på jakt etter ham. Til tross for dette klarte han i flere måneder å unnslippe lovens lange arm. 

## Død
22. juli 1934 ble han skutt av FBI-agenter da han kom ut fra et kinolokale i Lincoln Park-området i Chicago. Der hadde han sett filmen *[[Manhattan Melodrama]]* sammen med venninnen Polly Hamilton og Ana Cumpanas (alias Anna Sage). Anna Sage kom opprinnelig fra Romania og var en horehusmadam som stod på listen til å bli utvist fra USA. Hun hadde fått til en avtale med Purvis og FBI om at dersom hun sørget for at de kunne arrestere Dillinger, skulle hun ikke sendes ut av landet. Anna Sage hadde avtalt med agent Melvin Purvis at hun skulle ha på seg en kjole som var oransje og hvit, lyset gjorde at denne så mer rød ut og dermed var inntrykket av at «kvinnen i rødt» var forræderen. Hun hadde denne kjolen for å være lett gjenkjennelig i folkemengden. Da Dillinger, Hamilton og Sage forlot kinoen den kvelden, ga Purvis, som stod ved døren et signal om at Dillinger kom ut. Han gjorde dette ved å tenne en sigar. Dillinger snudde på hodet og stirret rett på Purvis da han kom gående ut, kikket over gate, tok noen skritt frem, og grep etter pistolen sin og løp inn i et smug ved siden av teatret. Dillinger ble skutt i ryggen og drept. Dagen etter ble det funnet en epitaf skrevet av en ukjent med kritt på veggen i smuget der Dillinger hadde løpt:

*Stranger, stop and wish me well,*
*Just a prayer for my soul in Hell.*
*I was a good fellow, most people said,*
*Betrayed by a woman all dressed in red.*

*Fremmede, stopp og ønsk meg vel,*
*Bare en bønn for min sjel i helvete*
*Jeg var en bra kar, det sa de fleste,*
*Forrådt av en kvinne i rødt.*

Selv om Sage hadde holdt ord og «gitt» FBI Dillinger, ble hun deportert til Romania i 1936 der hun døde elleve år senere.
John Dillinger ble gravlagt på Crown Hill Cemetery i Indianapolis. Gravstenen hans er ofte blitt vandalisert av suvenirjegere som tar med seg biter av den som minne.

## Referanser
Ma Barker

**Kate Barker** (født som **Arizona Donnie Clark** i 1871 i Ashe Grove i Missouri i USA, død 16. januar 1935) kjent som **Ma Baker** var en amerikansk kriminell som sammen med sine fire sønner drev gangstervirksomhet i USA i tretti-årene. 

Hun hadde fire sønner og mellom 1931 og 1935 gjennomførte hun sammen med sønnene flere bankran og kidnappinger. De var etterlyst over hele USA av FBI. De ble skutt og drept i 1935.

* I 1970 kom filmen *Bloody Mama* med regi av Roger Corman og Shelley Winters i hovedrollen som Ma Barker.
* I 1977 gjorde Boney M en sang som heter «Ma Baker» som handler om Kate Barker.

Kate Barker er også modell til «Mor Dalton», moren til Brødrene Dalton i tegneserien *[[Lucky Luke]]*.

## Referanser
Rolvsøysund bro

**Rolvsøysund bru** er en veibru på fylkesvei 109 på grensa mellom Fredrikstad og Sarpsborg. Brua er en platebærerbru i stål som ble åpnet i 1972.

## Andre bruer på stedet
* **Gamle Rolvsøysund bru** ble bygget som trebru på brukar i tre som en påleåkbru og åpnet i 1926. Den var i bruk som bilbru frem til 1972 da betongbrua tok over. Etter det har den fungert som bru for gående og syklister. Sent på kvelden 28. april 2021 ble brua påtent med bensin. Redningsetaten kom raskt til og skadene ble mindre. 
* **''Eldste'' Rolvsøysund bru**, åpnet i 1869, var det en lignende peleåkbru på samme sted som dagens trebru. På foto ser en forskjell ved at det på den eldste var «sideskjørt» som ga inntrykk av en stenhvelvbru. 
* **Rolvsøysund jernbanebru**. Denne ligger lengst i syd. Her passerte åpningstoget for Smaalensbanen 19. juli 1897.

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* Foto av den eldste brua, bygget ca 1860
* Foto av dagens trebru, bygget 1926
* Foto av dagens betongbru, åpnet 1972
* Foto av den eldste trebrua sammen med Rolvsøysund jernbanebru åpnet 1879
* Tune historielag om Rolvsøysund bruer.
Olav Meisdalshagen

**Olav Meisdalshagen** (1903–1959) var en norsk jurist og Arbeiderpartiet-politiker fra Valdres. Han var stortingsrepresentant for Oppland i fem perioder 1937–59, finansminister 1947–1951 og landbruksminister 1955–1956.

Meisdalshagen var utdannet jurist fra 1932, men hadde også yrkesbakgrunn som journalist før han ble heltidspolitiker. Han drev eget sakførerforretning på Fagernes fra 1933 til 1948. Han satt i kommunestyret i Nord-Aurdal 1931–1940, og hadde flere verv i kommunen og partiet. 

Han ble finansminister i Einar Gerhardsens andre regjering mellom 1947 og 1951 etter en anmodning fra Arbeiderbladets redaktør Martin Tranmæl. Da Gerhardsen kom tilbake som statsminister i 1955, ble Meisdalshagen landbruksminister. 

Fra 1952 til 1959 var Meisdalshagen styreformann i Norges Kooperative Landsforening.

## Referanser


## Eksterne lenker
*
Andreas Gjermstad

**Andreas Gjermstad** (født 12. januar 1932, død 5. november 2010) var en bonde og skuespiller fra Sparbu i Steinkjer i Nord-Trøndelag. 

Selv om han i prinsippet livnærte seg som bonde, engasjerte han seg gjennom et langt liv i amatørteater, spel og i økende grad hel- og halvprofesjonelt teater. Først i mange år gjennom Sparbu Teaterlag, men etter hvert også gjennom Spelet om Heilag Olav – hvor han i flere år spilte *Gamal-Jostein*, Nord-Trøndelag Teater og flere oppsetninger rundt i fylket. 

Han spilte *Tevje* i *[[Spelemann på taket]],* *Didrik Dale* i *[[Medmenneske]]*, *Bendik* i *[[I eventyre]]*, *Peachum* i *[[Tolvskillingsoperaen]],* *Dolittle* i *[[My Fair Lady]],* *Ol` Kanelsa* i *[[Den fjerde nattevakt]],* tittelrollen i filmen *[[Onkel Oskar (film)|Onkel Oskar]]*, og i stykkene *[[Martin Kvennavika]]* og *[[Jeppe på Bjerget]],* og *Jakob Pinadø* i *[[Den siste viking]]*, etter Johan Bojers roman. Han leste inn lydboka *Martin Kvennavika*.

Gjermstad debuterte på scenen 17. mai 1945. Han mottok Kongens fortjenstmedalje i gull i 1994, og Nord-Trøndelag fylkes kulturpris i 1984. 

## Bibliografi
* 2006 *Rit å Ra`l*, ISBN 82-303-0741-5
## Referanser
Henry Rudi

**Henry «Isbjørnkongen» Rudi** (født 1889, død 1970) var en norsk fangstmann og isbjørnjeger. Han var sønn av en gudbransdøl som hadde bosatt seg i Troms. Rudi dro på totalt 40 jaktturer til polstrøkene, og av disse var 25 overvintringer. Han jaktet blant annet fjellrev, hvalross og sel, men han er mest kjent for å ha vært med å nedlegge totalt 713 isbjørn i perioden fra 1907&ndash;1947 (dette er dyr felt av Rudi selv og jaktkamerater som deltok på de samme overvintringene). Dette gav ham tilnavnet «Isbjørnkongen». Stedene Henry Rudi drev jakt inkluderte Svalbard, Jan Mayen og Grønland.

Den første overvintringen gjorde Rudi som nittenåring på Hopen vinteren 1908–1909. Dette var også første gang det var overvintring av fangstfolk på denne øyen.

## Livet etter jakten
Henry Rudi vokste opp i Tromsø, og det var også her han bodde til sin død i 1970. Han var kjent som en mann med glimt i øyet, og brukte mange av sine eldre dager i Ølhallen (Tromsøs eldste pub), hvor han fortalte historier fra tiden som jeger til alle som ville høre på.

## Æresbevisninger
* 1953 &ndash; Tildelt Kongens fortjenstmedalje i sølv
* 1969 &ndash; Valgt til æresruss av Tromsø-russen
* Henry Rudi har også fått sin egen permanente utstilling hos Polarmuseet i Tromsø, i selskap med storheter som Roald Amundsen og Fridtjof Nansen.

## Bibliografi
* Sørensen, Lars Normann 1958: Henry Rudi, Isbjørnkongen. Gyldendal, Oslo.

## Referanser
Bjarne Slapgard

**Bjarne Olsson Slapgard** (født 11. november 1901 i Verdal, død 25. desember 1997 i Levanger) var en norsk forfatter og folkehøgskolelærer.

Han ble født på gården Halset i Leirådal i Verdal. Han tok lærereksamen ved Levanger lærerskole i 1924, og arbeidet først som lærer i Øyestad og Skaun, deretter lærer ved Nordmøre folkehøgskole i Surnadal fra 1931 til 1938. Slapgards hovedvirke i skolen var som  rektor ved Hardanger Folkehøgskole fra 1938 til 1957, og deretter på Frosta til 1966.

Slapgard skrev over 70 bøker, for det meste romaner, men også noen essays og 18 barne- og ungdomsbøker. Han debuterte med romanen *Liv av leir* i 1942. For den romanen fikk han norsk førstepris i en nordisk konkurranse. I 1945 kom romanen *Frende og varg*, og i 1948 *Blind kamp*. For *Dagen du gav oss* (1950) fikk han Melsomprisen. Slapgard vant konkurransen om beste manus til Stiklestadspelet, men måtte se at arrangørene valgte å fortsette med Olav Gullvågs stykke. I 1961 gav han ut en biografi om dikteren Edin Holme.

Han var aktiv i den frilynde ungdomsrørsla, i målsaken, i avholdssaken, i fredsbevegelsen og som medlem av Bjørgvin bispedømmeråd. Han var aktiv i Norges Fredslag og var fra 1970 til 1971 formann i Noregs Mållag.

Slapgard mottok Kongens fortjenstmedalje i gull i 1977 og Nord-Trøndelag fylkes kulturpris i 1986.

Han var bestefar til NRK-journalisten og forfatteren Sigrun Slapgard.

## Referanser


## Litteratur
* Sambok 98 treff på bøker og særtrykk
* Stavseth, Arnt. «Å møte kvelden er å møte dagen. Minneord om Bjarne Slapgard, 1901-1997». I: *Nord-Trøndelag historielag. Årbok*, 1998

## Eksterne lenker
* Artikkel i Norsk biografisk leksikon
*Minneord, Verdal historielag 
*Bjarne Slapgards private arkiv finnes ved NTNU Universitetsbiblioteket
Kirkenes Idrettsforening

**Kirkenes Idrettsforening** er et idrettslag med tilhold i Kirkenes med fotball, håndball og orientering som hovedaktiviteter. Klubbens A-lag i herrefotball ligger i fjerdedivisjon.

Leder: Nina Greiner Iversen

## Tabell

## Historie

Foreningen ble stiftet 8. februar 1908, og feiret 100-årsjubileum i 2008.

Initiativtagerne til foreningen var herrene L. Hoel, J. Berger, H. Nafstad, Joh. Isaksen, H. Myrholt, Chr. Andersen, Andr. Bergerud, John Lehn og O. J. Melvold. Det historiske møtet ble holdt på «Dampkjøkkenet», som senere ble forsamlingshuset «Skansen» i Storgata.

Den første formannen heter Haakon Myrholdt, 8/2-1908 – 12/6-1909.

Foreningen ble stiftet i tiden da gruveselskapet A/S Syd-Varanger nettopp hadde etablert seg i Kirkenes, og formålet til idrettsforeningen var: «til fremme av sund sommer og vintersport paa stedet.»

KIF har som forening klart å få frem idrettsutøvere som har tatt nasjonale, internasjonale og olympiske medaljer, samt Nord-Norske mestere.

I lagidretter har KIF hevdet seg meget godt gjennom mange år på kretsplan. KIF har også hevdet seg i nordnorsk sammenheng.

## Eksterne lenker
* Kirkenes Idrettsforening
Altervatn naturreservat

**Altervatn naturreservat** ligger i Dønna kommune i Nordland. Området ligger sørvest for Dønnes, nord på øya Dønna. Området er vernet for å bevare et viktig våtmarksområde med rike og produktive vann- og myrområder og et rikt og interessant fugleliv. Naturreservatet er på 2200 dekar, hvorav 650 dekar vannareal.

## Referanser




## Eksterne lenker
*
Blindheim (Ålesund)

**Blindheim** er en bydel i Ålesund i Møre og Romsdal vest på Uksenøya mellom Blindheimsfjellet og Vegsundet. Området har vært en del av Ålesund siden byutvidelsen i 1968 og det har deretter vært betydelig boligbygging. Bydelen har utgangspunkt i den gamle gården Blindheim som trolig er en av de eldste i Ålesund. Navnet kan komme av en liten elv på stedet. Gården hadde klyngetun på et høydedrag der Blindheimsenteret er. Blindheimsbygda har vært brukt som navn om det gamle bygdelaget mellom Hatlehol, Spjelkavik og Vegsund. I 2001 hadde bydelen rundt 6000 innbyggere.

## Idrett
Blindheim idrettslag har i 20 år vært med på å dominere norsk volleyball på kvinnesiden. De har fostret flere landslagsspillere. En av de mest kjente er sandvolleyballspiller Ingrid Tørlen, som blant annet har kvalifisert seg til flere sommer-OL.

## Skoler
På Blindheim ungdomsskole går det elever fra Emblem og Flisnes i tillegg til Blindheim. Blindheim barneskole ble pusset opp i 2006, og har plass til om lag 650 elever.
## Referanser
Bonnie and Clyde (film)

***Bonnie and Clyde*** er en amerikansk film fra 1967. Den handler om de virkelige personene Bonnie Parker og Clyde Barrow, som utgjorde paret Bonnie & Clyde. Sammen med Barrow-banden drev de gangstervirksomhet, med bankran og drap i depresjonstiden i begynnelsen av 1930-tallet.

Filmen sies å gi et meget realistisk bilde av de virksomheter som preget gansternes virksomhet i depresjonstiden i USA.

## Handling
Midt under den store depresjonen møtes Clyde Barrow og Bonnie Parker fra Texas, når Clyde forsøker å stjele et kjøretøy som tilhører Bonnies mor. Bonnie, som kjeder seg i jobben som servitør, blir fascinert av Clyde. Hun bestemmer seg for å slå seg sammen med ham, og bli hans kriminelle partner. De begår ett par mindre lovbrudd, selv om dette er spennende for dem, blir det ikke særlig lukrativt. Duoen slår seg sammen med en bensinstasjon-ansatt, ved navn C.W. Moss. Clydes eldre bror Buck og hans kone, Blanche, en predikant-datter, slår seg også samen med Bonnie og Clyde.

Men kvinnene misliker hverandre fra første øyekast, og deres feide eskalerer raskt. Blanche har ingenting annet enn forakt for Bonnie, Clyde og C.W. Men Bonnie anser Blanches flyktige tilstedeværelse som en konstant fare for gjengens overlevelse. Bonnie og Clyde går snart over til å rane banker. Deres kriminelle adferd blir også stadig mer voldelige. Clyde skyter en bank-direktør i ansiktet i løpet av et ran, og gjengen forfølges av politiet, inkludert en Texas Ranger ved navn Frank Hamer, som gjengen tar til fange og ydmyker før de frigjør ham igjen. Deretter planlegger de enda flere kriminelle forhold.

## I Norge
Filmen ble forbudt i Norge for visning på kino da den ble vurdert i 1967 med begrunnelsen "Forrående og moralsk nedbrytende". I 1968 ble den lovlig med 16 års aldersgrense etter flere bortklipp av de mest voldelige scenene.

Filmen var en medvirkende årsak til at den nye aldergrensen på film – 18 år – ble innført i Norge i 1969.

## Rolleliste

## Oscar
Filmen var nominert til ti Oscar og den vant to:
* Beste kvinnelige birolle: Estelle Parsons
* Beste Cinematografi: Burnett Guffey

Oscarnominert:
* Beste mannlige hovedrolle: Warren Beatty 
* Beste mannlige birolle: Michael J. Pollard 
* Beste mannlige birolle: Gene Hackman 
* Beste kvinnelige hovedrolle: Faye Dunaway 
* Beste kostymedesign: Theadora Van Runkle 
* Beste regi : Arthur Penn 
* Beste film : Warren Beatty 
* Beste manus: David Newman, Robert Benton, Robert Towne

## Eksterne lenker
*
Mellomriksveien

:*Se også [[Mellomriksvei]], med andre veier kalt Mellomriksveien*
**Mellomriksveien** mellom Nyrud i Sør-Varanger (ved fylkesvei 8850, tidligere riksvei 885 eller fylkesvei 885) og Nellim i Finland har vært diskutert og utredet mange ganger siden ideen først ble lansert på 1930-tallet. I en periode da Finland regjerte på østsiden av Pasvikelva var det ferje over elva om sommeren og vei på isen om vinteren, og da ble til og med fundamentene for mellomriksveiens bro over elva laget og bro ble bestilt. Finske riksvei 4 gikk på østsiden av elva. Men så kom vinterkrigen mellom Finland og Russland og stoppet det videre arbeidet med prosjektet. Siden den gang har en mellomriksveien i Pasvikdalen blitt heftig debatert i årtier, uten at veien har blitt noe lenger av den grunn. 

Statens vegvesen holder i 2006 på med en konsekvensutredning for veien som skal gi et bedre grunnlag for det videre arbeidet med planene. Veien må gå gjennom eller nær Øvre Pasvik nasjonalpark gjennom vernet skog.

Regjeringen har i 2010 besluttet å legge prosjektet på is. Sør-Varanger kommune arbeider fortsatt på ideen (2014). Det sies at fylkesvei 885 har for dårlig standard for å brukes som langdistansevei, og utbedring må prioriteres før forlengelse, men det finnes for lite penger også til utbedring. I 2019 ble den tidligere primære fylkesveien 885 omnummerert til den sekundære fylkesvei 8850 uten skiltet nummer, hvilket gjør det mindre sannsynlig med utbedring.

Det er nå mulig å kjøre til Russland (via E105) men grensepassasjen langs gamle finske riksvei 4 er stengt. De vore mulig å bygge den gamle planlagte brua og få russene og åpne grensepassasjen til Finland, til mye lavere kostnad enn en helt ny vei. Det finnes også en privatvei over grensen ved Hestefoss kraftverk til den russiske regionalveien. Det russiske området er militært og forbudt for utlendinger.

## Referanser
Knut VI av Danmark

**Knut VI av Danmark** (født 1163, død 12. november 1202), konge av Danmark fra 1182 til 1202. Knut var sønn av Valdemar den store og Sofia av Minsk.

Allerede som syvåring ble Knut salvet og kronet som sin fars medkonge for å sikre at kongsmakten skulle bli i den samme kongsslekten. Etter at faren døde i 1182 ble den nittenårige Knut formelt konge. I virkeligheten er det biskop Absalon som regjerer på hans vegne.

Knut nektet å avlegge lenseed til den tyske keiser Frederik Barbarossa. I stedet lyktes det i 1185 å beseire hertug Bugislav, den slaviske hersker over Vendland (Pommern), som ble tvunget til å anerkjenne dansk overherredømme. Derfor kalles Knut ikke bare for «danenes konge», men også «venderes konge». Danmarks grense ble da flyttet til elven Elben. Selv om herredømmet over Pommern opphørte i 1225 fortsatte danske konger til og med Frederik IX av Danmark å titulere seg som «venderes konge». 

I 1197 ledet Knut personlig et korstog til Estland. I 1177 giftet han seg med Gertrud, datter av hertug Henrik Løve av Sachsen og Bayern. Ekteskapet var barnløst. Den første landskapsloven, Skånske Lov, ble utstedt under Knut VI.

Knut døde i 1202. Hans personlige innflytelse over kongedømmet har blitt diskutert. Han har ofte blitt sett på som en lojal støttespiller til den sterke biskop Absalons politikk. Livet igjennom sto Knut i skyggen av Absalon og broren Valdemar Seier. Samtidens kilder har beskrevet ham som en sterkt religiøs og ærlig mann.

## Se også
* Slaget ved Greifswalder Bodden
*Slaget ved Stellau

## Referanser
Warschauer Straße

**Warschauer Straße** er en av de største trafikkårene i bydelen Friedrichshain-Kreuzberg  i Berlin. Gatene er 1,6 kilometer lang, og går fra Mühlenstraße og Stralauer Allee i syd til Frankfurter Allee i nord. 

Gaten er oppkalt etter den polske hovedstaden Warszawa (tysk Warschau). Den fikk sitt navn 23. februar 1874. Allerede i den såkalte Hobrecht-planen fra 1864 ble gaten planlagt som hovedtrafikkåre og del av et ringsystem etter forbilde av Paris.

I gaten ligger Warschauer Straße stasjon.

Fil:Warsch 02.JPG|
Fil:S-Bahn Berlin Warschauer Strasse Vor Abriss.JPG|
Fil:U-Bahnhof Warschauer Straße.jpg|
Fil:Berlin Warschauer Strasse 26.JPG|
Fil:Berlin Warschauer Strasse Industriepalast.JPG|Industriepalastfra 1906-1907

## Eksterne lenker
*
Vegas Robaina

**Vegas Robaina** er et cubansk sigarmerke oppkalt etter Don Alejandro Robaina (født 1919), som hevdes å dyrke de beste dekkbladene i Vuelta Abajo-regionen. Det var også han som utviklet de tobakksblansingene som anvendes. Rettighetene til merket tilhører imidlertid det cubanske folk, som dfet heter. Vegas Robaina-sigaren produseres av Habanos SA. 

## Formater i regulær produksjon

Handelsnavn – Vitola de Galera – Mål
* Clásicos – Cervantes – 165 x 16,67 mm
* Don Alejandro – Prominentes – 194 x 19,45 mm
* Familiares – Corona – 142 x 16,67 mm
* Famosos – Hermosos No. 4 – 127 x 19.05 mm 
* Unicos – Pirámides – 156 x 20.64 mm

## Litteratur
* Nee, Min Ron: *An Illustrated Encyclopaedia of Post-Revolution Havana Cigars* (2003, Reprinted: 2005), 

## Eksterne lenker
* Informasjon om Vegas Robaina – på engelsk
U1 (Berlins undergrunnsbane)

**U1** er en linje i Berlins undergrunnsbane. Den har 13 stasjoner og er 8,8 kilometer lang. Den går fra Uhlandstraße til Warschauer Straße. Store deler av strekningen går den over bakkenivå, bl.a. over Landwehrkanal. Fordi den går gjennom bydelen Kreuzberg som har den største tyrkiske befolkningsgruppe i Berlin, er den blitt kalt *Orientekspressen* på folkemunne.

Mesteparten av linjen svarer til den første banen som ble åpnet i 1902 og som ble kalt stamstrekningen. I likhet med linje U2 ble strekningen forandret under delingen av Berlin etter byggingen av Berlinmuren 13. august 1961 og frem til gjenforeningen i 1989. I denne perioden sluttet linjen ved Schlesisches Tor som var siste stasjon i Vest-Berlin. Etter gjenforeningen ble det satset på å få åpnet linjen frem til Warschauer straße og i den anledning ble Oberbaumbrücke restaurert. I 1995 ble banen gjenåpnet til Warschauer Straße.

## Linjekart

|}

## Litteratur
* Arbeitskreis Berliner Nahverkehr/Berliner Fahrgastverband: Berliner U-Bahn-Chronik, 2007, ISBN 978-3-89218-110-1
* Meyer-Kronthaler/Kurpjuwit: Berliner U-Bahn, In Fahrt seit über hundert Jahren, 2. erwiterte Auflage, 2009, ISBN 978-3-8148-0170-4

## Eksterne lenker
* 
* Fotografier på linje U1 på Untergrundbahn.de
Jon Magne Lund

**Jon Magne Lund** (født 1945) er tidligere sjefredaktør i avisen *[[Vårt Land]]*. 

Han tok latinartium ved Oslo katedralskole og er utdannet teolog fra Menighetsfakultetet i Oslo. Han var redaktør i Den evangelisk-lutherske frikirkes ukeavis *Budbringeren* i 18 år og var deretter redaktør i *Vårt Land* i 20 år derav fem år som sjefredaktør. Han var leder av Oslo Redaktørforening 2001-2008. 

Tidlig i 1990-årene var han leder av *Norsk ekumenisk komité for det sørlige Afrika* (NEKSA) og har blant annet skrevet bok om Botswanas erkebiskop Walter Makhulu og kampen mot apartheid. 

## Bibliografi
* 1992: *Tilbakeblikk for fremtiden* *: Frikirkens Ytremisjon 75 år 1916–1991*, Oslo, 183 sider 
* 2002: *Kirkens hemmelige agent* *: erkebiskop Walter Makhulu og kampen mot apartheid*, Oslo, 143 sider, 

## Referanser
Kurt Beck

**Kurt Beck** (født 5. februar 1949 i Bad Bergzabern i Pfalz) er en tysk politiker fra SPD. Han var fra 1994 til 2013 ministerpresident i Rheinland-Pfalz og fra 2006 til 2008 leder av SPD.

Han er sønn av Oskar Beck og Johanna Beck, og vokste opp i det sydlige Pfalz.

## Referanser


## Eksterne lenker
*
Marie Elisabeth Lüders-huset

**Marie Elisabeth Lüders-huset** (tysk: Marie-Elisabeth-Lüders-Haus) er en bygning i tilknytning til Riksdagen i Berlin, og ble åpnet i 2003 som den tredje parlamentsbygningen ved Spree. Den huser Forbundsdagens vitenskapelige servicesenter, med bl.a. parlamentsbiblioteket, arkiv og pressesenter. Bygningen er oppkalt etter sosialpolitikeren og kvinnesakskvinnen Marie Elisabeth Lüders.

Sammen med Kanzleramt og Paul-Löbe-Haus utgjør Marie Elisabeth Lüders-huset en arkitektonisk enhet kalt *[[Band des Bundes]]*, som er det føderale regjerings- og parlamentsområdet i bydelen Mitte.

Marie Elisabeth Lüders-huset og Paul Löbe-huset er knyttet sammen med to broer over Spree. 
## Øvrige parlamentsbygninger
De to øvrige store parlamentsbygninger oppført i umiddelbar nærhet til Riksdagsbygningen, Paul Löbe-huset og Jakob Kaiserhuset er også oppkalt etter politikere fra de viktigste politiske partier i Tyskland etter den andre verdenskrigen: Paul Löbe SPD og Jakob Kaiser CDU.

## Eksterne lenker
* 
* Marie Elisabeth Lüders-huset på Forbundsdagens hjemmeside
Marie Elisabeth Lüders

**Marie Elisabeth Lüders** (1878–1966) var en tysk liberal politiker og kvinnesakskvinne.

## Liv og virke
Hun tilhørte en prøyssisk embedsmannsfamilie, og studerte nasjonaløkonomi ved universitetet i Berlin. I 1912 tok hun den samfunnsvitenskapelige doktorgraden som første kvinne i Tyskland. Hun grunnla en forening som fremmet kvinners håndverksutdannelse, og innehadde ledende funksjoner i sosialt arbeid og kvinnearbeid mellom 1912 og 1918.

Lüders ble medlem av det liberale Deutsche Demokratische Partei i november 1918, og i august 1919 ble hun medlem av Riksdagen, etter at hun rykket opp som følge av Friedrich Naumanns død. Fra 1920&ndash;1921 og 1924&ndash;1930 var hun medlem av den tyske Riksdagen, og gikk særlig inn for kvinners likestilling, for en bedring av situasjonen for de arbeidsledige, for beskyttelse av barn og unge og for reform av strafferetten.

I 1926 grunnla hun Deutscher Akademikerinnenbund sammen med Agnes von Zahn-Harnack og Margarete von Wrangell, og ledet det kvinnelige akademikerforbundet fra 1930.

Lüders fikk yrkes- og publikasjonsforbud av nasjonalsosialistene, og satt en stund i fengsel, men ble løslatt etter protester fra internasjonale kvinneorganisasjoner og medlemmer av det diplomatiske korps.

Etter krigen ble hun først medlem av LDPD og var kortvarig byråd for sosialvesen for partiet, men hoppet raskt av til Vest-Berlin og ble medlem av det høyreliberale FDP. Fra 1953 til 1961 var hun medlem av Forbundsdagen, og åpnet Forbundsdagen i 1953 og 1957 som alderspresident (eldste medlem). Hennes politiske virke konsentrerte seg også i Forbundsdagen om kvinnepolitiske temaer, selv om barn og unge også lå henne på hjerte.

Lüders var ugift og hadde en sønn (f. 1922), noe som i sin tid ble regnet som skandaløst.

Hun ble utnevnt til æresborger av Berlin i 1958. Marie-Elisabeth-Lüders-Haus ved Riksdagsbygningen er oppkalt etter henne.

Hun regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer.

## Referanser


## Eksterne lenker
* https://web.archive.org/web/20060301141046/http://www.bundestag.de/bau_kunst/bauwerke/luedershaus/b_marie2.html 
* http://www.dhm.de/lemo/html/biografien/LuedersMarie/
Jens Böhrnsen

**Jens Böhrnsen** (født 1949) er en tysk jurist, dommer og politiker (SPD). Han var fra 2005 til 2015 senatspresident i Bremen, dvs. bystatens ministerpresident. Han ble valgt som president for forbundsrådet for ett år fra 1. november 2009, og var i kraft av denne stilling, fungerende statsoverhode i Tyskland da Horst Köhler trakk seg som Tysklands president 31. mai 2010 til  etterfølgeren Christian Wulff tiltrådte 30. juni.

## Referanser


## Eksterne lenker
* Personlig hjemmeside
Sienna Guillory

**Sienna Tiggy Guillory** (født 31. mai 1975 i Fulham, London) er en engelsk skuespiller og fotomodell. Hun ble oppkalt etter byen Siena i Italia. Selv om modeller ofte hengir seg til skuespill, var det omvendt for Sienna. Hun har vært skuespiller siden hun var 17 år gammel, og ved en tilfeldighet fikk hun sitt første modelloppdrag i en alder av 20.

## Biografi
Guillory ble født i Fulham i London, og er datter av den cubanskfødte gitaristen Isaac Guillory og hans første kone, Tina. Sienna har en bror ved navn Jace, samt to mye yngre halvsøsken, Eleanor og Jacob.

Sienna vokste opp i et bohemsk hjem i London, og senere i North Norfolk. Hun var omgitt av artister, så det virket bare naturlig at hun begynte med skuespill. Fra 1989 til 1993 underviste hun ved det berømte Gresham's School. Hun hadde sin debut på skjermen i den britiske TV-serien *Riders* (1993), etter at hun ble «oppdaget» av talentspeidere til serien mens hun ennå gikk på skolen. Selv om rollen var liten, ble hun lagt merke til. Hennes opptreden i serien gjorde at hun fikk nok en liten rolle, denne gangen i miniserien *The Buccaneers*. Hun tok en liten pause fra skuespill i 1995, for å fullføre studiene. Under denne perioden arbeidet hun som kelner for å tjene til livets opphold. I en alder av 21 reiste hun hjem til Norfolk etter å ha spilt inn en uavhengig film i Russland. Hun hadde med seg en venninne som ønsket å bli modell. Sienna reiste sammen med venninnen til et modellbyrå, Select Models, som signerte kontrakt med begge to.

Sienna Guillory ble en av Storbritannias mest ettertraktede modeller i de fire årene hun arbeidet som modell. I 2000 stemte leserne av *[[Esquire magazine]]* henne fram som *Storbritannias mest kvalifiserte kvinne*, og i 2002 kom hun på 89.-plass på *[[Maxim]]s* liste over *100 sexyeste kvinner*. Det var imidlertid skuespill Sienna var interessert i, og hun begynte å studere drama. Da hun returnerte til skjermene i 2000 med en thriller, *Sorted*, hadde hun utviklet sin egen stil. Kort tid senere reiste hun til Hollywood, og medvirket i filmer som *[[The Time Machine (film)|The Time Machine]]* og *[[Resident Evil: Apocalypse]]*.

Guillory var gift med den britiske skuespilleren Nick Moran fra juli 1997 til 2000. Senere giftet hun seg med skuespiller Enzo Cilenti, og de bor i dag i London.

## Filmografi

## Referanser


## Eksterne lenker
*
U2 (Berlins undergrunnsbane)

**U2** er en linje i Berlins undergrunnsbane. Den har 29 stasjoner og er 20,7 kilometer lang. Den begynner i bydelen Pankow og går gjennom Berlins østlige sentrum via Alexanderplatz, den gamle bykjernen (Potsdamer Platz), Berlins vestlige sentrum (Wittenbergplatz, Zoologischer Garten) og Olympia-Stadion til endestasjonen Ruhleben. U2 er sammen med U1, U3 og U4 blant de eldste i Berlins undergrunnsbane og de er alle bygget i Kleinprofil.

Andre kjenter stasjoner inkluder Gleisdreieck, Ernst-Reuter-Platz, Deutsche Oper, Theodor-Heuss-Platz, Schönhauser Allee, Bismarckstraße, Vinetastraße og Mendelssohn-Bartholdy-Park.

Under den kalde krigen var linjen delt i to. I Vest-Berlin lå høybanestrekningen mellom Wittenbergplatz og Berlinmuren brakk, og hensatte vogner på stasjonen Bülowstraße ble brukt som loppemarked. I Øst-Berlin ble linjen trafikkert som linje A mellom Vinetastraße og Mohrenstraße (tidligere "Kaiserhof" etter det berømte hotellet på stedet). Etter gjenforeningen er hele linjen tatt i bruk som U2 og forlenget til Pankow i nordøst. En ny stasjon Mendelssohn-Bartholdy-Park ble bygd ved Landwehrkanalen.

U2 er den eneste linjen på Berlins undergrunnsbane som bruker togsett som ble konstruert i DDR-tiden (BVG-Baureihe G).

## Linjekart

|}

## Litteratur
* Arbeitskreis Berliner Nahverkehr/Berliner Fahrgastverband: Berliner U-Bahn-Chronik, 2007, ISBN 978-3-89218-110-1
* Meyer-Kronthaler/Kurpjuwit: Berliner U-Bahn, In Fahrt seit über hundert Jahren, 2. erwiterte Auflage, 2009, ISBN 978-3-8148-0170-4

## Eksterne lenker
* 
* Fotografier på linje U1 på Untergrundbahn.de
Washington County (Alabama)

**Washington County** er et fylke i den amerikanske delstaten Alabama. Det ligger sørvest i staten og grenser mot Choctaw County i nord, Clarke County i øst, Baldwin County i sørøst og mot Mobile County i sør. Det har også grense mot delstaten Mississippi i vest.

Washington Countys totale areal er 2&nbsp;819 km² hvorav 20 km² er vann. I 2000 hadde fylket 18&nbsp;097 innbyggere. Administrasjonssenteret ligger i byen Chatom. 

Fylket ble etablert i 1800. Det har fått sitt navn etter USAs første president George Washington. I september 1979 ble fylket erklært som katastrofeområde på grunn av orkanen Frederic. 

## Eksterne lenker
*
Choctaw County (Alabama)

**Choctaw County** er et fylke i den amerikanske delstaten Alabama. Det ligger sørvest i staten og grenser mot Sumter County i nord, Marengo County i nordøst, Clarke County i sørøst og mot Washington County i sør. Det har også grense mot delstaten Mississippi i vest.

Choctaw Countys totale areal er 2&nbsp;385 km² hvorav 19 km² er vann. Ved folketellingen i 2010 hadde fylket 13 859 innbyggere. Administrasjonssenteret ligger i byen Butler. 

Fylket ble etablert i 1847. Det har fått sitt navn etter indianerstammen choctaw. I september 1979 ble fylket erklært som katastrofeområde på grunn av orkanen Frederic. 

## Referanser
Mobile County

**Mobile County** er et fylke i den amerikanske delstaten Alabama. Det ligger i det sørvestlige hjørnet av staten og grenser mot Washington County i nord og mot Baldwin County i øst. Det har også grense mot delstaten Mississippi i vest og Mexicogulfen i sør og sørøst.

Mobile Countys totale areal er 4&nbsp;258 km² hvorav 1 064 km² er vann. I 2000 hadde fylket 399&nbsp;843 innbyggere og administrasjonssenteret ligger i byen Mobile som også er fylkets største by. 

Fylket ble etablert i 1812 og har fått sitt navn etter indianerstammen *Maubila*. I september 1979 og i september 2005 ble fylket erklært som katastrofeområde på grunn av orkanene Frederic og Katrina.

## Eksterne lenker
*
Undeceived

***Undeceived*** er et album av Extol, utgitt i 2000.

## Sporliste
#«Inferno»
#«Undeceived»
#«Time Stands Still»
#«Ember»
#«Meadows of Silence»
#«Shelter»
#«A Structure of Souls»
#«Of Light and Shade»
#«Where Sleep Is Rest»
#«Renewal»
#«Abandoned»
#«And I Watch»

## Utgivelser

Det er gitt ut fire forskjellige versjoner av Undeceived; en Japansk, utgitt på Avalon Futhermore, en europeisk utgitt på Century Media, en amerikansk utgitt på Solid State og en Digipack utgitt på Endtime Productions.

## Eksterne lenker
*
Truls Frogner

**Truls Einar Frogner** (født 2. august 1949, død 1. oktober 2006) var en norsk konserndirektør, politiker og embetsmann.

Frogner var utdannet cand.polit., og var konserndirektør i Manpower da han i 2004 fikk diagnosen kreft. Han kjempet mot kreftsykdommen i to år, og utga i mars 2006 boka *Lev! Tankekraft mot kreft*. 

Truls Frogner var tidligere ansatt i LO, Akademikernes Fellesorganisasjon, Nordisk ministerråd, Kommunal- og arbeidsdepartementet og Aetat. Han har vært engasjert i Europabevegelsen, bl.a. som fylkesleder i Europabevegelsen Akershus, og ledet LO og Norges Industriforbunds fellesprosjekt «Norge som industrinasjon mot år 2000».

Frogner var aktiv arbeiderpartipolitiker.
Adveksjonståke

**Adveksjonståke** er tåke som oppstår ved at varm, fuktig luft driver over en kald overflate. Den varme lufta avkjøles til under duggpunktet ved kontakt med underlaget, og det dannes tåke. Adveksjon betegner i denne sammenhengen horisontale bevegelser i luftmasser.

En viss turbulens i nedre luftlag er nødvendig for at tåka skal dannes – typisk styrke 3-4 (3-8 m/s). Vinden sørger for avkjøling av et tjukkere luftlag og løfter tåka til større høyde. Til forskjell fra strålingståke er adveksjonståke vedvarende og har stor vertikal mektighet (300 til 600 m). 

Typisk havtåke er adveksjonståke, og oppstår når varm luft driver inn over kald havoverflate. I Norge dannes slik tåke langs kysten spesielt om våren og forsommeren, når havoverflata ennå er kald. Havområder der havstrømmer med ulik temperatur møtes, er særlig utsatt for adveksjonståke, f.eks. Barentshavet og Øst-Finnmark.

## Kilder
*
Dassault Mirage III

**Dassault Mirage III** er et supersonisk jagerfly som ble konstruert i Frankrike av Dassault Aviation på 1950-tallet. Flyet ble produsert både i Frankrike og en rekke andre land. Det var et av de mest suksessrike jagerfly som noen gang har blitt konstruert, med salg til mange luftforsvar over hele verden. Flyet ble produsert i over et tiår. Noen av verdens mindre luftforsvar flyr fremdeles Mirage III eller varianter av flytypen.

## Historie

### Tidlig historie
Historien om Mirage III begynte da de franske myndighetene i 1953 fullførte en studie som ledet til en spesifikasjon på en ønsket avskjæringsjager. Det skulle være et lettvektsfly med mulighet til å fly i allslags vær, mulighet til å klatre til 18&nbsp;000 m i løpet av seks minutter, og ha mulighet til å nå Mach 1,3 ved horisontal flyging.

Dassault svarte på forespørselen med sitt Mystère-Delta 550-design, et lite jagerfly som var drevet av to turbojetmotorer. En SEPR rakettmotor skulle gi ekstra motorkraft der det var nødvendig. Flyet var designet med deltavinge og uten halemontert høyderor. Vinkelen på vingene var 60 grader.

Designet hadde en del begrensninger. Mangelen på halemontert høyderor gjorde at flaps ikke kunne brukes, noe som resulterte i behov for ekstra lang avgangsbane, og høy landingshastighet. Deltavingen begrenset manøvreringsevnen og forårsaket sterke vibrasjoner ved lavtflyging. Noen av fordelene var at det var lett å bygge, kunne holde høy hastighet ved horisontal flyging, og det hadde god plass til drivstoff i de store vingene.

## Brukerland

Noen land i verden bruker fremdeles Mirage III. Disse er Argentina, Chile, Egypt, Gabon, Libya, Pakistan (største bruker), Peru, og Venezuela.

## Varianter
* Mirage III 
** Mirage IIIC og Mirage IIIB 
** Mirage IIIE 
** Mirage IIIR 
* Mirage V / Milan / Mirage 50 / Mirage 3NG 
* Balzac / Mirage IIIV

## Spesifikasjoner (Mirage IIIE)

## Eksterne lenker
* Mirage III
Nykonservatisme i Kina

**Nykonservatisme i Kina** (kinesisk: 新保守主义) er en bevegelse i Folkerepublikken Kina som oppsto i begynnelsen av 1990-tallet. De kinesiske nykonservative hevder at fremskritt oppnåes best gjennom gradvise reformer av samfunnet, i motsetning til revolusjoner og raske omskiftninger. Bevegelsen er basert på ideer fra Edmund Burke og har blitt beskrevet i vesten av Joseph Fewsmith. Annet enn ved navnet så har ikke bevegelsen noen forbindelse med nykonservative i USA og Europa. Kinesisk nykonservatisme kan kalles form for konservatisme, selv om den ideologisk er forskjellig fra «tradisjonell konservatisme».

Den nykonservative bevegelsen i Kina er støtter i hovedsak dagens regime, men er kritiske til det revolusjonære aspektet ved kommunistpartiet. I motsetning til regimet er de kinesiske nykonservative nøytral i forhold til marxismen og skeptisk til Mao Zedong, grunnlegger og i lang tid leder av Folkerepublikken Kina.

Sett fra kinesiske nykonservatives perspektiv var «det store spranget», «kulturrevolusjonen» og «Tiananmenprotestene i 1989» feilgrep fordi de prøvde å endre samfunnet med revolusjonære virkemidler.
Sumter County (Alabama)

**Sumter County** er et fylke i den amerikanske delstaten Alabama. Det ligger vest i staten og grenser mot Pickens County i nord, Greene County i nordøst, Marengo County i sørøst og mot Choctaw County i sør. Det har også grense mot delstaten Mississippi i vest.

Sumter Countys totale areal er 2 365 km² hvorav 22 km² er vann. I 2000 hadde fylket 14 798 innbyggere. Administrasjonssenteret ligger i byen Livingston. 

Fylket ble etablert i 1832 og har fått sitt navn etter general Thomas Sumter.

## Eksterne lenker
*
CMS

**CMS** er en forkortelse som blant annet kan vise til:

* Convention on the Conservation of Migratory Species of Wild Animals (Bonnkonvensjonen)
* Center for Militære Studier,  et dansk forskningssenter under Institut for Statskundskab på Københavns Universitet. 
* Publiseringssystem (engelsk: *content management system*)
Tangora Portal CMS

**Tangora Portal CMS** er et mye brukt verktøy for å publisere og vedlikeholde nettsteder, beregnet på små, mellomstore og store organisasjoner. Programvaren gjør det enkelt å opprette sider på internett, intranett, ekstranett og i nettbutikker.

Systemet er modulbasert og skiller innholdet fra strukturen for å forenkle vedlikeholdet. Systemet kan integreres med eksterne databaser og bygger på en kjerne som håndterer alle funksjoner som blir brukt.
Accademia di San Luca

**Accademia di San Luca** (Lukas-akademiet) er et klassisk kunstakademi i Roma.

Akademiet ble grunnlagt i 1593, og er oppkalt etter evangelisten Lukas, som var ansett å ha malt et portrett av jomfru Maria, som var beskytter av mange maleres laug i Nederlandene og i Italia. Dets moderne etterkommer er **Accademia Nazionale di San Luca**.

Akademiets forgjenger, et laug av malere og miniatører, fikk sine statutter definert mye tidligere, under pave Sixtus IV, 17. desember 1478. Statuttene sier blant annet at alle som opptas i akademiet må lage og donere et verk, slik at akademiet har et minne om dem. De må også donere et portrett. Derfor har akademiet an stor og unik samling av malerier og skulpturer, blant annet ca. 500 portretter. 

Den norske maleren, tegneren og grafikeren Kristofer (Andreas Lange) Sinding-Larsen studerte her på slutten av 1800-tallethttps://web.archive.org/web/20040201031558/http://akershus.kulturnett.no/Kunstner/kunstnere/sinding_larsen.html. Akademiet tilbyr i dag 4-årige grader innen maleri, skulptur, dekorering og scenografi. 

## ''Principi'' (direktører) (utvalg)
* Federico Zuccari, første principe
* Cherubino Alberti
* Giovan Battista Boncori
* Baldassare Croce
* Domenichino
* Gianlorenzo Bernini
* Paolo Guidotti
* Domenico Guidi
* Pierre-Athanase Chauvin
* Luigi Garzi
* Antiveduto Gramatica
* Giovanni Francesco Grimaldi
* Carlo Maratta
* Alessandro Turchi
* Filippo Gagliardi
* Filippo Lauri (1684?–5?)
* Giovanni Battista Contini (1683?-1719) 
* Tommaso Maria Conca (1792–1795)
* Pietro da Cortona
* Gasparo Mola
* Pier Francesco Mola
* Filippo della Valle
* Carlo Marchionni
* Agostino Masucci
* Giuseppe Bartolomeo Chiari
* Carlo Cesi
* Sebastiano Conca
* Vito D'Anna
* Simon Vouet
* Charles Le Brun
* Camillo Rusconi
* Anton Raphael Mengs
* Anton von Maron
* Antonio Canova
* Stefano Galletti, president, 1899-1900
* Giuseppe Antonio Guattani
* Vincenzo Camuccini
* Filippo Agricola
* Gasparo Landi
* Niccola Consoni

## Referanser


## Eksterne lenker
*
Goran Višnjić

**Goran Višnjić** (født 9. september 1972) er en kroatisk skuespiller. Han er mest kjent for sin hovedrolle som Dr. Luka Kovač i serien Akutten.

## Referanser


## Eksterne lenker

*
Marion County (Alabama)

**Marion County** er et fylke i den amerikanske delstaten Alabama. Det ligger nordvest i staten og grenser mot Franklin County i nord, Winston County i øst, Walker County i sørøst, Fayette County i sør og mot Lamar County i sørvest. Det har også grense mot delstaten Mississippi i vest.

Marion Countys totale areal er  km² hvorav 6 km² er vann. I 2000 hadde fylket  innbyggere og administrasjonssenteret ligger i byen Hamilton. 

Fylket ble etablert i 1818 og har fått sitt navn etter Francis Marion som var general under amerikanske uavhengighetskrigen.  

## Eksterne lenker
*
Owen Wilson

**Owen Cunningham Wilson** (født 18. november 1968) er en amerikansk skuespiller. Han har vunnet flere priser og er mest kjent for sitt komedietalent. Han har samarbeidet med Ben Stiller i flere av sine filmer, og sammen med flere av de andre i The Frat Pack, som også Wilson er en del av.

Wilson debuterte som skuespiller som Dignan i regissør Wes Andersons film *Bottle Rocket*, som han skrev manus på sammen med Anderson. Han har også jobbet med Anderson i filmene *Rushmore* og *The Royal Tenenbaums*, som begge ble nominert til Oscar for beste manus. Wilson fikk senere en rolle i *The Cable Guy*, regissert av Ben Stiller. Etter mindre opptredener i actionfilmer som Anaconda, Armageddon og The Haunting, dukket Wilson opp i to dramatiske roller med en birolle i Permanent Midnight som en rusmiddelavhengig skribent, og med hovedrollen som seriemorder i *The Minus Man*, hvor hans fremtidige kjæreste, sangeren Sheryl Crow også hadde en rolle. Hans gjennombrudd som skuespiller kom med komedien Shanghai Noon (2002) der han spilte mot Jackie Chan. Filmen spilte inn nesten 100 millioner dollar på verdensbasis. 

Hans berømmelse fortsatte å stige da han spilte mot Ben Stiller og Will Ferrell i filmen Zoolander (2001). Wilson ble anbefalt til hovedrollen i actionfilmen *[[Behind Enemy Lines]]* (2001) av Gene Hackman som hadde sett ham i filmen Shanghai Noon. Wilson samarbeider med Vince Vaughn om filmen Wedding Crashers (2005) som spilte inn over 200 millioner dollar i USA alene. Wilson dukket opp i en annen av Wes Andersons filmer, *The Darjeeling Limited*, som ble vist under den 45. New York Film Festival og filmfestivalen i Venezia. Filmene hans har spilt inn mer enn 250 millioner dollar i USA og Canada, med et gjennomsnitt på 75 millioner dollar per film. Den 10. januar 2011 ble det annonsert at Wilson og hans kjæreste, Jade Duell, forventet barn sammen. Bare noen få dager senere, den 14. januar, ble det bekreftet at Duell hadde født en gutt på Hawaii som fikk navnet Robert Ford Wilson. Wilson er en tilhenger av den engelske fotball-klubben Chelsea FC.

## Selvmordsforsøk
26. august 2007 ble Owen ført til Saint John's Health Center i Santa Monica etter et mislykket forsøk på å begå selvmord. Dette skjedde samtidig som innspillingen av filmen *[[Tropic Thunder]]* fant sted, hvor han spilte en cameo-rolle. Han ble erstattet av Matthew McConaughey.

## Filmografi

## Referanser


## Eksterne lenker
* 

* 
* 
*
Lamar County (Alabama)

**Lamar County** er et fylke i den amerikanske delstaten Alabama. Det ligger vest i staten og grenser mot Marion County i nord, Fayette County i øst og mot Pickens County i sør. Det har også grense mot delstaten Mississippi i vest.

Lamar Countys totale areal er  km² hvorav 2 km² er vann. I 2000 hadde fylket  innbyggere og administrasjonssenteret ligger i byen Vernon. 

Fylket ble etablert i 1867 og fikk sitt nåværende navn i 1877 oppkalt etter senator Lucius Quintus Cincinnatus Lamar.  
## Eksterne lenker
*
Franklin County (Alabama)

**Franklin County** er et fylke i den amerikanske delstaten Alabama. Det ligger nordvest i staten og grenser mot Colbert County i nord, Lawrence County i øst, Winston County i sørøst og mot Marion County i sør. Det har også grense mot delstaten Mississippi i vest.

Franklin Countys totale areal er 1&nbsp;674 km² hvorav 28 km² er vann. I 2000 hadde fylket 31&nbsp;223 innbyggere og administrasjonssenteret ligger i byen Russellville. 

Fylket ble etablert i 1818 og har fått sitt navn etter Benjamin Franklin.  

## Eksterne lenker
* 

Katego
ri:Fylker i Alabama
Refleks (andre betydninger)

**Refleks** kan referere til:

* Refleks (anatomi) – En automatisk kroppslig handling
* Refleks (utstyr) – Et hjelpemiddel for å reflektere lys
* Refleks (NRK) – en programserie
* Reflex (album), Album fra 1985 utgitt av koret *Reflex*
* Reflex (butikk)
* Reflex (kor), Kor fra Oslo Østre Frikirke
* Reflex (magasin)
* Re-Flex, britisk wave/synthpop band, kanskje mest kjent for sin hitt «The Politics of Dancing» fra 1983
* Reflexive Entertainment, Utvikler av PC-spill
* The Reflex (album), det ellevte albumet til gruppa Duran Duran fra 1984. 

## Se også
* Refleksjon (peker)
Woody Harrelson

**Woodrow Tracy Harrelson** (født 1961) er en amerikansk Emmy-belønnet og Oscar-nominert skuespiller. Han spilte rollen som Larry Flynt i *[[The People vs. Larry Flynt]]*, hvor han ble Oscar-nominert for beste mannlige birolle. Han spilte også bartenderen Woody Boyd i TV-serien *[[Cheers]]*.

Harrelson er også kjent for sine roller i *[[Natural Born Killers]]* (1994), *[[The Thin Red Line|Den tynne røde linjen]]* (1998), *[[No Country for Old Men]]* (2007) og *[[Zombieland]]* (2009). Han hadde dessuten en av stemmene i den engelske oversettelsen av den norske animasjonsfilmen *[[Slipp Jimmy fri]]* (2006).

## Utvalgt filmografi
* *[[Triangle of Sadness]]* (2022) 
* ** (2018) – Tobias Beckett
* *[[Three Billboards Outside Ebbing, Missouri]]* (2017)
* *[[Now You See Me]]* (2014) – Merritt Osbourne
* *[[The Hunger Games: Catching Fire]]* (2013) – Haymitch Abernathy
* *[[The Hunger Games (film)|The Hunger Games]]* (2012) – Haymitch Abernathy
* *[[Rampart]]* (2011) – David Douglas Brown
* *[[Friends with Benefits]]* (2011) – Tommy
* *[[2012 (film)|2012]]* (2009) – Charlie Frost
* *[[The Messenger]]* (2009) – Captain Tony Stone
* *[[Zombieland]]* (2009) – Tallahassee
* *[[Defendor]]* (2009) – Arthur Poppington / Defendor
* *[[Seven Pounds|Syv liv]]* (2008) – Ezra
* *[[Semi-Pro]]* (2008) – Monix
* *[[Battle in Seattle]]* (2007) – Dale
* *[[No Country for Old Men]]* (2007) – Carson Wells
* *[[A Scanner Darkly]]* (2006) – Ernie Luckman
* *[[Slipp Jimmy Fri]]* (2006) – Roy-Arnie (stemme)
* *[[North Country]]* (2005) – Bill White
* *[[After the Sunset]]* (2004) – Stan Lloyd
* *[[Anger Management]]* (2003) – Galaxia / Security Guard Gary
* *[[Edtv]]* (1999) – Ray Pekurny
* *[[The Thin Red Line|Den tynne røde linjen]]* (1998) – Sgt. Keck
* *[[Wag the Dog]]* (1997) – Sergeant William Schumann
* *[[The People vs. Larry Flynt]]* (1996) – Larry Flynt
* *[[Kingpin]]* (1996) – Roy Munson
* *[[Money Train]]* (1995) – Charlie
* *[[Natural Born Killers]]* (1994) – Mickey Knox
* *"[[Cheers]]"* – (1985–1993) – Woody Boyd (200 episoder)
* *[[Indecent Proposal]]* (1993) – David Murphy
* *[[While Men Can't Jump|White Men Can't Jump]]* (1992) – Billy Hoyle
* *[[Doc Hollywood]]* (1991) – Hank Gordon

## Referanser


## Eksterne lenker
* 
*